Eve Branson

Evette Huntley Branson (født Flindt; født 12. juli 1924 i Edmonton i Middlesex i Storbritannia, død 11. januar 2021) var en britisk filantrop og barnevelferdsaktivist. Hun var mor til forretningsmannen Richard Branson.

Liv og virke
Evette Flindt var datter av Dorothy Constance (Jenkins) og major Rupert Ernest Huntley Flindt. Som ung kvinne gjorde hun tjeneste i Women's Royal Naval Service (WRENS) under andre verdenskrig. Etter krigen turnerte hun i Tyskland som ballettdanser med Entertainments National Service Association (ENSA). Senere var hun flyvertinne for British South American Airways. Etter å ha giftet seg med kavalerioffiseren Edward James Branson (død 2011) drev hun en eiendomsmeglingsbedrift, var militærpoliti og probation officer. Hun skrev også romaner og barnebøker.

Hun var også aktivt engasjert i veldedig arbeid og i filantropi. 

I en alder av 89 år lanserte hun sin selvbiografi: Mum's the Word: The High-Flying Adventures of Eve Branson.

Branson døde av covid-19-komplikasjoner i januar 2021 i en alder av 96 år.

Referanser

Eksterne lenker
The Eve Branson Foundation

Britiske forfattere
Filantroper
Personer fra Enfield
Dødsfall relatert til covid-19 i Storbritannia
Forfattere ofre for covidpandemien